Die uiterlike teenoor die onsigbare innerlike
Ek het gisteraand vir my 'n produk gekoop wat uiterlik baie goed gelyk het en of dit die werk sou kon verrig waarvoor ek dit gekry het, maar toe my man dit vir my toets by die huis, toe werk die binneste komponente nie soos dit moet nie, wat die produk onbruikbaar maak.
Dit het my herriner aan die feit dat daar so baie kinders van die Here is wie ook so funksioneer. Weet wat om te sê, wat om aan te trek, ensv, en lyk uiterlike baie goed, maar wanneer hulle moet begin funksioneer en die innerlike na vore kom, is dit alles behalwe komponente wat hulle bruikbaar maak en wat noem Yahshua HaMashiach (Jesus Christus) sulkes?
Mat 23:27-28 "Wee julle, skrifgeleerdes en Fariseërs, geveinsdes, want julle is net soos gewitte grafte wat van buite wel fraai lyk, maar van binne vol doodsbene en allerhande onreinheid is. (28) So lyk julle ook van buite vir die mense wel regverdig, maar van binne is julle vol geveinsdheid en ongeregtigheid."